
PËR DISA NDRYSHIME NË LIGJIN NR.7523, DATË 6.11.1991 "PËR NDËRMARRJET SHTETËRORE"

Në mbështetje të nenit 16 të ligjit "Për dispozitat kryesore kushtetuese", me propozimin e Këshillit të Ministrave,       
                                                                  
KUVENDI POPULLOR                         
I REPUBLIKËS SË SHQIPËRISË                    
                                                                  
V E N D O S I:

Neni 1

Në ligjin nr.7523, datë 6.11.1991  "Për ndërmarrjet shtetërore", bëhen këto ndryshime:                         
- Neni 24, paragrafi i parë i nenit 27, neni 28, pika "b" e nenit 34, pika "d" e nenit 44, shfuqizohen. 
- Gërma "ç" e nenit 44 ndryshohet si vijon:                        
" Zgjedh dhe shkarkon kryetarin e këshillit drejtues ". 
- Gërma "e" e nenit 44 ndryshohet si vijon:                         
" Miraton llogaritë vjetore ".

Neni 2

Deri në miratimin e ligjit të ri "Për ndërmarrjet shtetërore dhe ligjit "Për pagat e punës" niveli i pagës bazë  për punëtorët e nëpunësit e ndërmarrjeve shtetërore mbetet ai që është marrë në muajin prill 1992.

Neni 3

 Deri në daljen e ligjit të ri "Për ndërmarrjet shtetërore" veprimtaria në ndërmarrjet shtetërore organizohet, drejtohet, dhe përfaqësohet nga drejtori i cili emërohet dhe shkarkohet:
a) Për ndërmarrjet nacionale nga Ministria ose institucioni tjetër qendror.
b) Për ndërmarrjet lokale nga komitetet ekzekutive të rretheve.

Neni 4

Ngarkohet Këshilli i Ministrave që të paraqesë në Kuvendin Popullor projektligjin "Për ndërmarrjet shtetërore"  dhe projektligjin "Për pagat e punës", brenda datës 10 qershor 1992.


Neni 5

Ky ligj hyn në fuqi menjëherë.
+
Shpallur me dekretin nr.189, datë 21.5.1992 të Presidentit të Republikës së Shqipërisë, Sali Berisha

